《斩鸡栖木》
宋代·冯时行

舍南开小圃，土平如沃肥。
去年种桃李，今年花离离。
畦丁不解除事，其傍树鸡栖。
雨润枝柯繁，风吹花叶披。
颇乘风雨力，似欲桃李欺。
桃李不自持，向人颜色低。
客从何方来，指呼厉色辞。
谓我同薰莸，蒙昏其在兹。
草木区以别，其犹异妍媸。
再拜谢客意，黾勉事剪夷。
桃李佳气浮，欣欣如有知。
老夫意犹恶，有悔不可追。
大哉天地宽，含覆万汇滋。
美恶讵可齐，俱受一元施。
援毫书其事，用贬小己私。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。